รับประทานยาต้านไวรัส hiv แบบฉุกเฉิน ยาที่ได้คือ Rilpivirine 25mg. TAB TENO-EM (สีฟ้าT/E) 300+200 mg. TAB รับประทานมา 14 วันแล้วครับ ช่วง 1-2 วันนี้ท้องเสีย (แต่ยังไม่ได้รับประทานยาแก้ท้องเสียอะไรครับ เพราะไม่รุนแรง) จะมีปัญหาเรื่องการดูดซับตัวยามั้ยครับ และสามารถรับประทานยาแก้ท้องเสียได้หรือไม่ครับ
สวัสดีค่ะ จากข้อมูลเดิมและคำถามเพิ่มเติมเรื่องการท้องเสียหลังกินยานั้น ส่วนใหญ่ยาจะดูดซึมเข้าสู่ร่างกายภายในประมาณ 2-3 ชั่วโมง หากไม่ได้เป็นการท้องเสียรุนแรงติดต่อกันเป็นวันจนมีอาการอ่อนเพลีย อาจจะไม่จำเป็นต้องกินยาเข้าไปเพิ่ม โดยควรดื่มน้ำผสมเกลือแร่ตามเข้าไปมากๆ และสังเกตอาการ ถ้าถ่ายเหลวเยอะเป็นน้ำ มีไข้ อ่อนเพลีย ควรไปพบแพทย์ และแจ้งให้แพทย์ทราบเรื่องการกินยาต้านฉุกเฉินเพราะถ้าท้องเสียมากจริงๆ อาจจะต้องมีการกินทดแทนค่ะ